BCP หนุนกลุ่มสหกรณ์การเกษตรทำโซลาร์ฟาร์ม-ขยายช่องทางธุรกิจ
BCP หนุนกลุ่มสหกรณ์การเกษตรทำโซลาร์ฟาร์ม-ขยายช่องทางธุรกิจ
24 ก.ย. 2558

นายชัยวัฒน์ โควาวิสารัช กรรมการผู้จัดการใหญ่ บริษัท บางจากปิโตรเลียม จำกัด (มหาชน) หรือ BCP เปิดเผยว่า บริษัทมีนโยบายสนับสนุนให้ปั๊มชุมชน หรือสถานีบริการน้ำมันของสหกรณ์การเกษตรดำเนินธุรกิจผลิตไฟฟ้าจากเซลล์แสงอาทิตย์ ซึ่งเป็นพลังงานสะอาดที่เป็นมิตรกับสิ่งแวดล้อม เป็นการขยายช่องทางในการดำเนินธุรกิจในอนาคต และเพิ่มรายได้ให้แก่เกษตรกร
นอกจากนี้ จะส่งเสริมให้เกษตรกรรวมตัวทำธุรกิจที่เป็นประโยชน์ต่อสังคมและสิ่งแวดล้อมในรูปแบบของ Social Enterprise (SE) เพื่อการพัฒนาที่ยั่งยืน ยังประโยชน์แก่เกษตรกร ชุมชน สังคมและประเทศชาติด้วย 